pythainlp/thai-wiki-dataset-v3 huggingface dataset:
บอนนี (แก้ความกำกวม)

บอนนี อาจหมายถึง
บอนนี (Bonnie) - เป็นชื่อของคนทั่วไป
บอนนี (Bonny) - เป็นชื่อของคนทั่วไป
บอนนี เอลิซาเบธ พาร์คเกอร์
== ตัวละครในบันเทิงคดี ==
บอนนี หรือ ยูรีก้า (โปเกมอน) - ตัวละครจากเรื่องโปเกมอน
บอนนี ร็อกวอลเลอร์ - ตัวละครจากเรื่องคิม พอสสิเบิล
เจ้าหญิงบอนนิเบล "บอนนี" บั๊บเบิ้ลกัม  - ตัวละครจากเรื่องแอดแวนเจอร์ ไทม์
== ดูเพิ่ม ==
รอนนี (แก้ความกำกวม)
คาร์ล

คาร์ล สามารถหมายถึง
== ชื่อบุคคล ==
คาร์ล (Karl)
คาร์ล (Carl)
=== กษัตริย์ ===
จักรพรรดิคาร์ลที่ 1 แห่งจักรวรรดิโรมันอันศักดิ์สิทธิ์
จักรพรรดิคาร์ลที่ 2 แห่งจักรวรรดิโรมันอันศักดิ์สิทธิ์
จักรพรรดิคาร์ลที่ 3 แห่งจักรวรรดิโรมันอันศักดิ์สิทธิ์
จักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์
จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์
จักรพรรดิคาร์ลที่ 6 แห่งจักรวรรดิโรมันอันศักดิ์สิทธิ์
จักรพรรดิคาร์ลที่ 7 แห่งจักรวรรดิโรมันอันศักดิ์สิทธิ์
จักรพรรดิคาร์ลที่ 1 แห่งออสเตรีย
สมเด็จพระราชาธิบดีคาร์ลที่ 16 กุสตาฟแห่งสวีเดน
พระเจ้าคาร์ลที่ 1 แห่งเวือร์ทเทิมแบร์ค
=== บุคคลอื่น ===
คาร์ล เซแกน นักดาราศาสตร์ชาวอเมริกา
คาร์ล มาคส์ นักปรัชญาชาวปรัสเซีย
คาร์ล เดอนิทซ์ จอมพลเรือชาวเยอรมัน
คาร์ล เบ็นทซ์ ผู้ออกแบบเครื่องยนต์และวิศวกรยานยนต์ชาวเยอรมัน
ฯลฯ
== ตัวละครในบันเทิงคดี ==
คาร์ล (Karl) - ตัวละครจากเรื่องล่าขุมทรัพย์สุดขอบฟ้า
คาร์ล (Karl) หรือ คลาวด์ (Cloud) - ตัวละครจากเรื่องแฟลชแดช ดริฟท์สายฟ้า
คาร์ลเดอะกริมแรบบิท (Carl the Grim Rabbit) - ตัวละครจากเรื่องลูนีย์ตูนส์
คาร์ลิโน่ "คาร์ล" คาซากรานเด้ (Carlino "Carl" Casagrande) - ตัวละครจากเรื่องเดอะลาวด์เฮาส์และเดอะคาซากรานเด้ส์
== ดูเพิ่ม ==
ไคเซอร์คาร์ล
คาร์ลอส
มาร์โก
พาร์ก
เรย์
โจ
โก
หน้าแก้ความกำกวมชื่อบุคคล
วิกเตอร์ (แก้ความกำกวม)

วิกเตอร์ หรือ วิคเตอร์ สามารถหมายถึง
วิกเตอร์ (ชื่อ) - ชื่อต้นของบุคคล
วิกเตอร์ - นักมวยปล้ำอาชีพชาวแคนาดา
== ตัวละครในบันเทิงคดี ==
วิกเตอร์ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
วิกเตอร์ (เอาชีวิตรอดซีรีส์) - ตัวละครจากเรื่องเอาชีวิตรอด
วิกเตอร์ (นินจาคาถาโอ้โฮเฮะ) - ตัวละครจากเรื่องนินจาคาถาโอ้โฮเฮะ
วิคเตอร์ คาลาเวรา - ตัวละครจากเรื่องวิคเตอร์และวาเลนติโน่
วิกเตอร์ แฟรงเกนสไตน์ - ตัวละครจากเรื่องแฟรงเกนสไตน์
วิกเตอร์ สโตน - ตัวละครจากในดีซีคอมิกส์
วิกเตอร์ ฟรีส - ตัวละครจากในดีซีคอมิกส์
วิกเตอร์ เชดด์ - ตัวละครจากในมาร์เวลคอมิกส์
วิคเตอร์ วอน ดูม - ตัวละครจากในมาร์เวลคอมิกส์
วิคเตอร์ ครีด - ตัวละครจากในมาร์เวลคอมิกส์
วิคเตอร์ นีกีฟอรอฟ - ตัวละครจากเรื่องยูริ!!! on ICE
== ดูเพิ่ม ==
วิกเตอร์ เอ็มมานูเอล
คอนสแตนติน (แก้ความกำกวม)
พระมหากษัตริย์คาทอลิกแห่งสเปน

ศัพท์ พระมหากษัตริย์คาทอลิก หมายถึงสมเด็จพระราชินีนาถอิซาเบลที่ 1 แห่งกัสติยาและพระเจ้าเฟร์นันโดที่ 2 แห่งอารากอน การอภิเสกสมรสของทั้งสองพระองค์นั้นถือเป็นการรวมชาติสเปนโดยพฤตินัย โดยทั้งสองพระองค์เป็นสมาชิกในราชวงศ์ตรัสตามาราและยังเป็นพระญาติกันผ่านทางพระเจ้าฆวนที่ 1 แห่งกัสติยา เนื่องจากถือเป็นการแต่งงานในหมู่พระญาติซึ่งผิดกฎหมายศาสนาในสมัยนั้น จึงได้รับพระราชานุญาตจากสมเด็จพระสันตะปาปาซิกตัสที่ 4 เป็นกรณีพิเศษ นักวิชาการส่วนใหญ่เห็นต้องกันว่าการอภิเษกสมรสนี้ถือเป็นการรวมสเปนเป็นหนึ่งอาณาจักร
เนื่องจากการกำเนิดสเปนนั้นมีลักษณะเป็นการรวมสองราชวงศ์เข้าด้วยกันมากกว่าจะมีลักษณะเป็นรัฐเดี่ยว โดยกัสติยาและอารากอนยังคงแยกเป็นอาณาจักรของตนมาโดยตลอดจนกระทั่งมีพระราชกฤษฎีกานูเอบาปลันตาใน ค.ศ. 1707–1716 ราชสำนักของทั้งสองพระองค์ในสมัยนั้นย้ายเมืองอยู่บ่อยครั้งเนื่องจากมีความจำเป็นในการเรียกแรงสนับสนุนจากเหล่าขุนนางศักดินาทั้งหลาย พระราชอิสริยยศ "พระมหากษัตริย์และพระราชินีคาทอลิก" (Rex Catholicissimus) เป็นพระราชสมัญญาที่ได้รับถวายจากสมเด็จพระสันตะปาปาอเล็กซานเดอร์ที่ 6 ใน ค.ศ. 1494 ในฐานะของกษัตริย์ผู้พิทักษ์ความเชื่อในนิกายโรมันคาทอลิก
==หมายเหตุ==
==อ้างอิง==
จักรวรรดิสเปน
คู่แต่งงาน
เสียงเสี่ยงและอาไฉ

เสียงเสี่ยง  และ อาไฉ  ทั้งสองตัวนี้ เป็นแมวของไช่ อิงเหวิน ประธานาธิบดีของประเทศไต้หวัน โดย เสียงเสี่ยง เป็นแมวเพศเมียสีเทา ส่วน อาไฉ เป็นแมวเพศผู้สีเหลืองแดง ทั้งนี้ไช่ อิงเหวิน ถือเป็นสตรีคนแรกที่ได้รับเลือกให้เป็นประธานาธิบดีของประเทศไต้หวัน และเป็นสตรีผู้ปกครองประเทศที่พูดภาษาจีนคนแรก นับตั้งแต่รัชกาลของบูเช็กเทียน จักรพรรดินีคนแรกและคนเดียวของจีนเมื่อคริสต์ศตวรรษที่ 8
== ประวัติ ==
เสียงเสี่ยง เกิดเมื่อ พ.ศ. 2554 ถูกไช่เก็บมาเลี้ยงตั้งแต่ พ.ศ. 2555 เดิมเป็นลูกแมวจรจัดที่เซียว เม่ย์ฉิน สมาชิกสภานิติบัญญัติจากพรรคประชาธิปไตยก้าวหน้า พบข้างสถานีรถไฟใกล้เมืองฮวาเหลียน ในสภาพเปื้อนโคลน หลังเกิดพายุซาวลาในปีนั้น ส่วน อาไฉ เป็นแมวฟาร์มซึ่งไช่ได้รับเป็นของขวัญจากเพื่อน เมื่อคราวหาเสียงเพื่อชิงตำแหน่งประธานาธิบดี แมวตัวนี้ถูกพบในไร่สับปะรด เทศมณฑลไถตง ทางตะวันออกเฉียงใต้ของไต้หวัน
ก่อนไช่จะขึ้นรับตำแหน่งประธานาธิบดี เธออาศัยอยู่ในห้องชุดขนาดเล็กร่วมกับแมวทั้งสองตัว เดิมเสียงเสี่ยงมีสภาพผอมโซ และป่วยเป็นโรคผิวหนังเพราะเนื้อตัวเคยเต็มไปด้วยโคลน แต่เมื่อได้รับการเลี้ยงดูจากไช่ได้ไม่นาน เสียงเสี่ยงก็มีสุขภาพดี ไช่กล่าวว่าแมวสองตัวนี้เข้ากันได้ดี แต่ก็ทะเลาะกันบ้างในบางครั้ง
นอกจาก เสียงเสี่ยง และ อาไฉ แล้ว ไช่ยังรับเลี้ยงหมานำทางที่เกษียณแล้วไปเลี้ยงที่บ้านของเธอ สื่อมวลชนไต้หวันสอบถามไช่ว่าแมวของเธอจะมีปัญหากับหมาที่เธอรับเลี้ยงหรือไม่ ไช่ตอบว่า "[หมาเหล่านี้] ได้รับการฝึกฝนมาอย่างดีแล้วและเข้ากันได้กับแมวแน่นอนค่ะ" ไช่รับหมาสามตัวไปเลี้ยงในเดือนตุลาคม พ.ศ. 2559 ได้แก่ เบลลา บันนี และมารุ โดยไช่กล่าวถึงหมาของเธอว่า เบลลา เป็นหมาตัวโปรดของเธอ บันนี เป็นหมาที่สง่างาม และ มารุ เป็นหมาขี้อาย ต่อมาเธอรับเลี้ยงหมาอีกตัวหนึ่งชื่อ เล่อเล่อ  เป็นหมาค้นหาและกู้ภัยเกษียณอายุ
== การปรากฏในสื่อ ==
ระหว่างที่ไช่ อิงเหวิน ดำรงตำแหน่งประธานาธิบดี เธอมักอัปเดตเรื่องราวต่าง ๆ ลงในสื่อสังคมออนไลน์เป็นประจำ โดยเฉพาะแมวของเธอ ซึ่งได้รับความนิยมมาก ในช่วงการแพร่ระบาดของโควิด-19 มีการห้ามไม่ให้ชาวไต้หวันเล่นตลกเกี่ยวกับข่าวลือเรื่องเท็จเกี่ยวกับการแพร่โรคช่วงวันเมษาหน้าโง่ ไช่จึงโพสต์ภาพของตนเองกับแมวตัวหนึ่งว่า "เราแสดงอารมณ์ขันได้...แต่เราไม่สามารถเล่นมุกตลกที่เกี่ยวกับโรคแพร่ระบาดนี้ได้ เพื่อหลีกเลี่ยงการกระทำผิดกฎหมาย" และ "ฉันขอให้ทุกท่านมีแต่ความสนุกสนาน มีสุขภาพดีและปลอดภัยในวันเมษาหน้าโง่นะคะ"
มีการจัดการแข่งขันเบสบอลระหว่างไชนาทรัสต์บราเดอส์กับยูนิ-เพรซิเดนต์เซเว่นอีเลฟเว่นไลออนส์ หลังยกเลิกการล็อกดาวน์ในไต้หวัน ไช่โพสต์ภาพตนเองรับชมการแข่งขันที่บ้านร่วมกับแมวตัวหนึ่ง ในทวิตเตอร์ มีการตั้งแฮชแท็ก #ThisAttackComeFromTaiwan มีเป้าประสงค์เพื่อต้อนรับนักท่องเที่ยวจากต่างประเทศให้มาเยือนไต้หวันหลังยกเลิกล็อกดาวน์ และลงภาพทิวทัศน์ของไต้หวัน ชานมไข่มุก และแมวของไช่
พ.ศ. 2562 ไช่โพสต์ภาพอาไฉที่กำลังตั้งใจดูโทรทัศน์ลงโซเชียลมีเดีย โดยวันวาเลนไทน์ปีเดียวกันนั้น ไช่ส่งข้อความถึงประชาชนพร้อมกับแมวทั้งสองตัว ก่อนการเลือกตั้งที่จะมีขึ้นใน พ.ศ. 2563 ไช่แนะนำกับผู้สนับสนุนของเธอว่าอย่าสนใจ "ข่าวปลอม" เรื่องสุขภาพของแมว และแมวของเธอยังมีสุขภาพดี
เดือนกรกฎาคม พ.ศ. 2563 ไช่เยี่ยมชมอุทยานการศึกษาเพื่อคุ้มครองสัตว์ซินจู๋ เธอกล่าวแถลงการณ์เรียกร้องให้ประชาชนผู้ต้องการเลี้ยงสัตว์ นำสัตว์จรจัดไปเลี้ยงแทนการซื้อ
== อ้างอิง ==
แมวที่มีชื่อเสียง
สัตว์ในการเมือง
มาร์โก

มาร์โก หรือ มาร์โก้ สามารถหมายถึง
มาร์โก (Marco)
มาร์โก (Margo)
== ตัวละครในบันเทิงคดี ==
มาร์โก (Marco) - ตัวละครจากเรื่องวันพีซ
มาร์โก (Margo) - ตัวละครจากเรื่องโปเกมอน เดอะมูฟวี่ ตอน เรื่องราวแห่งผองเรา
มาร์โก โบดท์ (Marco Bodt) - ตัวละครจากเรื่องผ่าพิภพไททัน
มาร์โก้ ดิแอซ (Marco Diaz) - ตัวละครจากเรื่องเจ้าหญิงซ่ากับปีศาจเจ้าปัญหา
มาร์โก้ โรเบิร์ตส์ (Margo Roberts) - ตัวละครจากเรื่องเดอะลาวด์เฮาส์
== ดูเพิ่ม ==
คาร์ล
พระราชพิธีถือน้ำพระพิพัฒน์สัตยา

พระราชพิธีถือน้ำพระพิพัฒน์สัตยา หรือที่โบราณเรียกว่า พระราชพิธีศรีสัจจปานกาล เป็นพิธีกรรมที่จัดขึ้นให้พระบรมวงศานุวงศ์และข้าราชการฝ่ายหน้าและฝ่ายใน ดื่มน้ำสาบานว่าจะจงรักภักดีและซื่อตรงต่อพระมหากษัตริย์ กำหนดให้ประกอบขึ้นปีละ 2 ครั้ง ได้แก่ วันขึ้น 3 ค่ำ เดือนห้า และแรม 13 ค่ำ เดือนสิบ เหตุเพราะวันขึ้น 3 ค่ำ เดือนห้า เป็นพิธีอันเนื่องมาแต่พระราชพิธีสัมพัจฉรฉินท์ (พระราชพิธีตรุษสิ้นปี) ส่วนในวันแรม 13 ค่ำ เดือนสิบ เนื่องมาแต่พระราชพิธีสารท
==พิธีการ==
พิธีการนั้น พราหมณ์จะนำคมศาสตราวุธต่าง ๆ มาทำพิธีสวดหรืออ่านโองการแช่งน้ำแล้วแทงศาสตราวุธลงในน้ำที่จะให้พระบรมวงศานุวงศ์และข้าราชการทั้งหลายดื่ม เมื่อถือน้ำเสร็จแล้วกำหนดให้นำข้าวตอก ดอกไม้ และเทียน ไปกราบถวาย บังคมพระบรมรูปของสมเด็จพระเชษฐบิดร สมเด็จพระรามาธิบดีที่ 1 แล้วจึงจะไปกราบบูชาพระรัตนตรัย
สมัยกรุงรัตนโกสินทร์ พระบาทสมเด็จพระพุทธยอดฟ้าจุฬาโลกมหาราช ต้องไปกราบนมัสการพระพุทธมหามณีรัตนปฏิมากร พระสารีริกธาตุเจดีย์ และพระรัตนตรัย ในพระอุโบสถวัดพระศรีรัตนศาสดารามก่อน จากนั้นจึงพากันไปเข้าเฝ้าทูลละอองธุลีพระบาท และรับพระราชทานน้ำพระพิพัฒน์สัตยาในพระบรมมหาราชวังต่อไป ในสมัยอยุธยาเป็นพิธีของพราหมณ์ล้วน ๆ ครั้นมาในรัชสมัยของพระบาทสมเด็จพระจอมเกล้าเจ้าอยู่หัว  ให้เพิ่มพิธีพุทธเข้าไปควบคู่กับพิธีพราหมณ์ และเปลี่ยนแปลงรายละเอียดปลีกย่อยต่าง ๆ เช่น งดการถวายภัตตาหารเช้าแด่พระสงฆ์ที่มาเจริญพระพุทธมนต์
ในพระบาทสมเด็จพระจอมเกล้าเจ้าอยู่หัว เป็นครั้งแรกที่พระมหากษัตริย์ได้ร่วมเสวยน้ำพระพิพัฒน์สัตยาด้วย โดยทรงถือว่าน้ำชำระพระแสงศรนั้นเป็นสวัสดิมงคลและเพื่อแสดงพระราชหฤทัยเมตตากรุณาโดยเที่ยงธรรมให้พระบรมวงศานุวงศ์และข้าราชการได้ทราบ การประกอบพระราชพิธีจะกำหนดไว้ 2 วัน วันแรกเป็นการเสกน้ำที่พระอุโบสถวัดพระศรีรัตนศาสดาราม วันที่ 2 พระราชทานเครื่องราชอิสริยาภรณ์ และดื่มน้ำพระพิพัฒน์สัตยาที่ท้องพระโรงกลาง พระที่นั่งจักรีมหาปราสาท
==ที่มา==
จิตร ภูมิศักดิ์ สันนิษฐานว่าต้นกำเนิดพระราชพิธีมาจากมีต้นเค้ามาจากราชสำนักเขมร โดยอ้างถึงข้อความในจารึกบนกรอบประตูปราสาทพิมานอากาศว่าด้วยพิธีกรรม กัดไดถวายอายุ เป็นการเชือดแขนให้เลือดไหลลงผสมกับน้ำแล้วดื่มเพื่อเป็นการกระทำสัตย์สาบาน
ในประเทศไทยสันนิษฐานว่ากระทำกันมาตั้งแต่ก่อนสมัยกรุงศรีอยุธยา ปรากฏหลักฐานใน พงศาวดารเหนือ เรื่อง พญาโคตรตะบอง กล่าวถึงพระเจ้าสินธพอำมรินทร์มีรับสั่งให้ข้าราชการทั้งส่วนกลางและหัวเมืองต่าง ๆ มารับพระราชทาน น้ำพระพิพัฒนสัจจา หลังจากพระองค์เสด็จขึ้นครองราชย์ได้ 3 ปี
ในสมัยอยุธยาพิธีประกอบที่วัดพระศรีสรรเพชญ์จากนั้นย้ายมาเป็นวิหารพระมงคลบพิตร ในสมัยรัตนโกสินทร์ประกอบขึ้นที่วัดพระศรีรัตนศาสดาราม ในรัชสมัยพระบาทสมเด็จพระจุลจอมเกล้าเจ้าอยู่หัวจะมีการเปลี่ยนชื่อเรียก พระราชพิธีถือน้ำพระพิพัทธ์สัตยา เป็น พระราชพิธีถือน้ำพระพิพัฒน์สัตยา หรือ พระราชพิธีถือน้ำพระพิพัฒน์สัจจา
จนกระทั่งเปลี่ยนแปลงการปกครองของประเทศไทย จากระบอบสมบูรณาญาสิทธิราชย์ไปเป็นระบอบประชาธิปไตย เมื่อ พ.ศ. 2475 พิธีนี้จึงยกเลิกไป รื้อฟื้นขึ้นอีกครั้งเมื่อ พ.ศ. 2512 ในรัชกาลพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ประกอบพระราชพิธีนี้ในพระราชพิธีพระราชทานเครื่องราชอิสริยาภรณ์อันมีศักดิ์รามาธิบดี โดยมอบให้ทหารและตำรวจที่ได้ประกอบวีรกรรมด้วยความกล้าหาญ เสียสละ และมีความจงรักภักดีต่อประเทศชาติ เมื่อวันที่ 25 มีนาคม พ.ศ. 2512 ณ พระอุโบสถวัดพระศรีรัตนศาสดาราม
==อ้างอิง==
พิธีในประเทศไทย
พระราชพิธี
เฌโวด็อง

เฌโวด็อง (Gévaudan, ; Gavaudan, Gevaudan) คือดินแดนในประวัติศาสตร์ซึ่งปัจจุบันตั้งอยู่ในจังหวัดลอแซร์ของประเทศฝรั่งเศส โดยมีที่มาของชื่อจากชาวกาบาลี (Gabali) ซึ่งเป็นหนึ่งในชนเผ่าชาวกอล
==ประวัติศาสตร์==
ภายหลังจากการยึดครองดินแดนมาจากชาวกอล ชาวโรมันได้เก็บรักษาเมืองหลวงของชาวกาบาลี ซึ่งชื่อว่า อันเดริตูง (Anderitum) และต่อมาเปลี่ยนชื่อเป็น กาบาลูง (Gabalum) และได้กลายเป็นฌาวอลเป็นต้นมา
===สมัยกลาง===
ในช่วงต้นสมัยกลาง เฌโวด็องได้อยู่ภายใต้การปกครองของเคาน์ตีตูลูซ ในช่วงต้นคริสต์ศตวรรษที่ 10 ม็องด์ได้กลายเป็นเมืองหลวงทางศาสนาและการปกครองของเฌโวด็องแทนที่ฌาวอล โดยทางทิศตะวันตกของเฌโวด็องนั้นคือไวเคาน์ตีแกรซ ต่อมาใน ค.ศ. 1096 เคานต์แห่งตูลูซซึ่งได้เข้าร่วมในสงครามครูเสดได้โอนสิทธิ์บริเวณดินแดนฝั่งตะวันออกของเฌโวด็องให้แก่มุขนายกแห่งม็องด์ ต่อมาใน ค.ศ. 1166 ได้ตกเป็นของพระเจ้าอัลฟอนโซที่ 2 แห่งอารากอน
==อ้างอิง==
ราชบัลลังก์อารากอน
ราชวงศ์บูร์บง-อ็องฌู

ราชวงศ์บูร์บง-อ็องฌู หรือเรียกอย่างสั้นว่า ราชวงศ์บูร์บง (Casa de Borbón) คือราชวงศ์ที่ปกครองราชอาณาจักรสเปน โดยพระราชวงศ์สเปนในปัจจุบันประกอบด้วยสมเด็จพระราชาธิบดีเฟลิเปที่ 6 สมเด็จพระราชินีเลติเซีย เลโอนอร์ เจ้าหญิงแห่งอัสตูเรียส และอินฟันตาโซฟิอา รวมถึงสมเด็จพระราชาธิบดีฆวน การ์โลสที่ 1 พระราชบิดา และสมเด็จพระราชินีโซเฟีย พระราชมารดา ราชวงศ์บูร์บง-อ็องฌูนั้นเป็นสาขาของราชวงศ์บูร์บงซึ่งสืบเชื้อสายมาจากพระเจ้าเฟลิเปที่ 5 แห่งสเปน
==พระอิสริยยศ==
พระอิสริยยศแห่งพระราชวงศ์สเปนได้แก่
พระมหากษัตริย์ทรงพระอิสริยยศเป็น สมเด็จพระราชาธิบดี หรือ สมเด็จพระราชินีนาถ
พระอัครมเหสีในพระมหากษัตริย์ทรงพระอิสริยยศเป็น สมเด็จพระราชินี
พระราชสวามีในสมเด็จพระราชินีนาถ มีพระอิสริยยศเป็น พระราชสวามีในสมเด็จพระราชินีนาถแห่งสเปน โดยพระยศเทียบเท่า เจ้าชาย ออกพระนามเป็น ซูอัลเตซาเรอัล
รัชทายาทตามกฎหมาย หรือตามสมมติ มีพระอิสริยยศเป็น เจ้าชายหรือเจ้าหญิงแห่งอัสตูเรียส ออกพระนามเป็น ซูอัลเตซาเรอัล
พระราชโอรสและพระราชธิดาที่นอกเหนือจากเจ้าชายหรือเจ้าหญิงแห่งอัสตูเรียส รวมถึงพระราชนัดดาที่ประสูติจากพระราชโอรสและพระราชธิดาในพระมหากษัตริย์ มีพระอิสริยยศเป็น อินฟันเต หรือ อินฟันตา ออกพระนามเป็น ซูอัลเตซาเรอัล พระโอรสและพระธิดาใน อินฟันเต และ อินฟันตา มีฐานันดรศักดิ์เป็น กรันเด ออกนามเป็น ซูเอซเซเลนเซีย
คู่สมรสและหม้ายของพระราชโอรส/พระราชธิดาในพระมหากษัตริย์ ที่นอกเหนือจาก เจ้าชายหรือเจ้าหญิงแห่งอัสตูเรียส ให้มีอิสริยยศและเกียรติยศตามแต่พระบรมราชวินิจฉัย
พระมหากษัตริย์อาจพระราชทานอิสริยยศให้แก่ อินฟันเต และ อินฟันตา โดยออกพระนามเป็น ซูอัลเตซา ได้
==หมายเหตุ==
==อ้างอิง==
ราชวงศ์บูร์บง
ราชวงศ์สเปน
วัดอ่างศิลา (จังหวัดชลบุรี)

วัดอ่างศิลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่างศิลา อำเภอเมืองชลบุรี จังหวัดชลบุรี
วัดอ่างศิลาตั้งวัดเมื่อ พ.ศ. 2377	ได้รับพระราชทานวิสุงคามสีมาเมื่อ พ.ศ. 2382 ได้ปฏิสังขรณ์ขึ้นใหม่ในสมัยรัชกาลที่ 4  เดิมชื่อ วัดอ่างศิลานอก ตั้งอยู่ใกล้กับวัดอ่างศิลาในซึ่งภายหลังรวมกันเป็นวัดเดียวกันเมื่อ พ.ศ. 2459 กรมศิลปากรได้ขึ้นทะเบียนวัดอ่างศิลาเป็นโบราณสถานสำคัญของชาติ มาตั้งแต่ พ.ศ. 2542 เริ่มมีการบูรณะอุโบสถเมื่อ พ.ศ. 2558 บูรณะมณฑปเมื่อ พ.ศ. 2560 บูรณะวิหารเมื่อ พ.ศ. 2561 และ บูรณะเจดีย์ด้านหน้าวิหารเมื่อ พ.ศ. 2562
อาคารเสนาสนะที่สำคัญ ได้แก่ อุโบสถมีรูปแบบสถาปัตยกรรมพระราชนิยมในรัชกาลพระบาทสมเด็จพระนั่งเกล้าเจ้าอยู่หัว เครื่องบนไม่มีช่อฟ้าและใบระกา มีเสาพาไลสี่เหลี่ยมล้อมรอบ เครื่องลำยองเป็นปูนปั้น หน้าบันประดับเครื่องถ้วยลายคราม ซุ้มประตูและหน้าต่างประดับปูนปั้นลายพันธุ์พฤกษา ภายในประดิษฐานพระพุทธรูปปางมารวิชัย มีภาพฝาผนังเขียนเรื่องราวพุทธประวัติ ฝีมือของขรัวอินโข่ง มณฑปมีหลังคาเป็นเรือนยอด ประดิษฐานรอยพระพุทธบาท ฝาผนังภายในมณฑปเขียนภาพอดีตพระพุทธเจ้า และเจดีย์ทรงเครื่อง ฐานสิงห์สามชั้นรองรับบัวปากระฆังที่มีลักษณะเป็นกลีบบัวซ้อนชั้น เรียกว่าบัวกลุ่มหรือบัวคลุ่ม ถัดขึ้นไปเป็นองค์ระฆัง รองรับบัลลังก์ บัวคลุ่มเถา ปลี ลูกแก้วและเม็ดน้ำค้าง
==อ้างอิง==
โบราณสถานในจังหวัดชลบุรี
อ่างศิลา
วัดเสม็ด (จังหวัดชลบุรี)

วัดเสม็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ด อำเภอเมืองชลบุรี จังหวัดชลบุรี มีเนื้อที่ทั้งหมด 31 ไร่ 2 งาน 20 ตารางวา
วัดเสม็ดมีผู้มอบที่ดินถวายสร้างวัด จำนวน 6 ไร่ 1 งาน 20 ตารางวา คือ นางไท ได้รับอนุญาตให้สร้างวัดเมื่อวันที่ 15 พฤษภาคม พ.ศ. 2398 ได้รับพระราชทานวิสุงคามสีมา เมื่อ วันที่ 12 เมษายน พ.ศ. 2402 เขตวิสุงคามสีมา กว้าง 16 ยาว 28 เมตร
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2421 ในสมัยที่สมภารจั่นเป็นเจ้าอาวาส ช่างผู้สร้าง คือ หลวงปลัดชู กว้าง 16 เมตร ยาว 28 เมตร อุโบสถก่ออิฐถือปูน หลังคาเครื่องไม้มุงกระเบื้องดินเผา รอบอาคารมีพาไล หน้าบันประดับปูนปั้นลายพันธุ์พฤกษา ภายในมีภาพจิตรกรรมฝาผนัง การปลงกรรมฐานของพระภิกษุด้วยวิธีพิจารณาอสุภ 10 หรือการทำกรรมฐานด้วยการพิจารณาร่างกายซากศพที่ถูกสัตว์ยื้อแย่งกัดกิน และมีภาพเทวดา พญาครุฑ พญานาค พญายักษ์ พญาวานร ภาพพระอรหันตสาวกซึ่งสูงด้วยญาณสมาบัติ ภาพทวยเทพร่ายรำแสดงความยินดีในชัยชนะของพระพุทธเจ้าต่อพญามาร ภาพของชาวตะวันตก ปรากฏรูปทหารขี่ม้า และเรือกลไฟแบบฝรั่ง สำหรับการใช้สีและเส้นค่อนข้างน้อย สีที่ใช้ก็อยู่ในกลุ่มสีค่อนข้างหม่น เช่น น้ำตาล เทา เป็นต้น วิหารกว้าง 6 เมตร ยาว 8 เมตร สร้างเสร็จเมื่อ พ.ศ. 2480 ศาลาการเปรียญ กว้าง 16 เมตร ยาว 28 เมตร สร้างเสร็จเมื่อ พ.ศ. 2521 กุฏิ กว้าง 10 เมตร ยาว 14 เมตร สร้างเสร็จเมื่อ พ.ศ. 2510 และหอระฆัง กว้าง 6 เมตร สูง 10 เมตร สร้างเสร็จเมื่อ พ.ศ. 2500
==อ้างอิง==
เสม็ด
ตามหัวใจไปสุดขอบฟ้า

ตามหัวใจไปสุดขอบฟ้า (, A Place Further than the Universe) เป็นอนิเมะที่สร้างโดยแมดเฮาส์ ออกฉายในญี่ปุ่นตั้งแต่เดือนมกราคมถึงมีนาคม พ.ศ. 2560
== เชิงอรรถ ==
== อ้างอิง ==
การ์ตูนญี่ปุ่นแนวผจญภัย
การ์ตูนญี่ปุ่นแนวเซเน็ง
มังงะที่ตีพิมพ์ในปี พ.ศ. 2560
ภาพยนตร์อนิเมะที่ออกฉายในปี พ.ศ. 2561
แมดเฮาส์
นครฮวาเหลียน

นครฮวาเหลียน (t=花蓮市|p=Huālián Shì|w=Hua¹-lien² Shih⁴|poj=Hoa-lian-chhī หรือ Hoa-liân-chhī) เป็นนครภายใต้เทศมณฑล และศูนย์กลางการปกครองของเทศมณฑลฮวาเหลียน ประเทศไต้หวัน ตั้งอยู่บนชายฝั่งทะเลตะวันออกของเกาะไต้หวันบนมหาสมุทรแปซิฟิก และมีประชากรจำนวน 106,368 คน
== ชื่อ ==
จากบันทึกทางประวัติศาสตร์ของเทศมณฑลฮวาเหลียน (花蓮縣志) บันทึกว่าเมืองนี้เดิมเรียก "กีไหล" [Kiray]  มาจนถึงต้นศตวรรษที่ 20 ซึ่งชื่อนี้เกี่ยวข้องกับชาวพื้นเมืองไต้หวันที่ชื่อว่า ชาว Sakiraya
หลังจากที่ไต้หวันตกอยู่ใต้การปกครองของญี่ปุ่นในปี 1895 ผู้สำเร็จราชการไต้หวันได้พยายามเปลี่ยนชื่อเพราะคำว่า "กีไหล" นั้นออกเสียงเหมือนกับคำภาษาญี่ปุ่นที่แปลว่า "ไม่ชอบ"  และในท้ายที่สุดก็ได้เปลี่ยนชื่อเป็น "คาเร็งโก" หรือท่าเรือคาเร็ง  ต่อมาหลังสงครามโลกครั้งที่ 2 สาธารณรัฐจีนที่นำโดยก๊กมินตั๋ง ได้รับเอาตัวอักษรคันจิมาใช้เป็นชื่อ แต่ย่อให้สั้นลงเหลือแค่ "คาเร็ง"  หรือในภาษาจีนกลางอ่านว่า ฮวาเหลียน
== ประวัติศาสตร์ ==
มีชาวสเปนมาสร้างเหมืองทองคำในฮวาเหลียนเมื่อปี 1622 ต่อมาเริ่มมีการตั้งรกรากถาวรเมื่อปี 1851 ชาวนาชาวจีนฮั่นราว 2,200 คนนำโดย หวง อาเฟิ่ง (黃阿鳳) เดินทางจากไทเปมายังเฟิงชวัน (豐川; ปัจจุบันเป็นพื้นที่ใกล้กับสถานีรถไฟฮวาเหลียน) ในปี 1875 มีชาวนาจำนวนที่มากขึ้นซึ่งนำโดย หลิน ชางอัน (林蒼安) เดินทางจากอี๋หลานมาตั้งรกรากที่เฟิงชวัน
เมื่ออยู่ภายใต้การปกครองของญี่ปุ่น ได้มีการก่อตั้ง เมืองคาเร็งโก  ขึ้นในปี 1920 ต่อมาในปี 1940 เมืองนี้ก็ได้ยกฐานะขึ้นเป็น นครคาเร็งโก ขึ้นกับจังหวัดคาเร็งโก
เมื่อวันที่ 25 ตุลาคม 1945 ญี่ปุ่นได้ส่งมอบไต้หวันให้กับสาธารณรัฐจีนที่อยู่ภายใต้การนำของรัฐบาลก๊กมินตั๋ง ต่อมาในเดือนมกราคม 1946 รัฐบาลก๊กมินตั๋งได้กำหนดให้นครฮวาเหลียนมีฐานะเป็นนครที่อยู่ภายใต้ปกครองของเทศมณฑลฮวาเหลียน และกำหนดให้เป็นศูนย์กลางการปกครองของเทศมณฑล
== เมืองแฝดและเมืองพี่น้อง ==
นครฮวาเหลียนเป็นเมืองแฝดกับ
อุลซัน เกาหลีใต้ (1982)
โยนากูนิ ญี่ปุ่น (1982)
แอลบูเคอร์คี (Albuquerque) สหรัฐ (1983)
เบลวีว (Bellevue) สหรัฐ (1984)
เอาท์ชอร์น (Oudtshoorn) แอฟริกาใต้ (1985)
นครฮวาเหลียนมีความสัมพันธ์ฉันมิตรกับ
ทากาจิโฮะ ญี่ปุ่น (2005)
ไซปัน หมู่เกาะนอร์เทิร์นมาเรียนา สหรัฐ (2007)
== ดูเพิ่ม ==
แผ่นดินไหวที่ฮวาเหลียน พ.ศ. 2561
== อ้างอิง ==
== แหล่งข้อมูลอื่น ==
 
เทศมณฑลฮวาเหลียน
พาร์ก

พาร์ก (พาร์ค) หรือ ปาร์ก (ปาร์ค) (Park) อาจหมายถึง
สวนสาธารณะ
== บุคคล ==
=== ชื่อ ===
พาร์ก ลอรี
=== นามสกุล ===
พาร์ก (นามสกุลอังกฤษ) - นามสกุลของบุคคล
พัก (นามสกุลเกาหลี) - นามสกุลของบุคคล
=== ตัวละครในบันเทิงคดี ===
พาร์ก - ตัวละครจากเรื่องเฮ้! อาร์โนลด์
วิลโลว์ พาร์ค - ตัวละครจากเรื่องดิอาวล์เฮาส์
โคลอี้ ปาร์ค - ตัวละครจากเรื่อง3 หมีจอมป่วน
ซัน ปาร์ค - ตัวละครจากเรื่อง เจค ลอง
ลินดา ปาร์ค - ตัวละครในดีซีคอมิกส์
อดัม ปาร์ค - ตัวละครจากเรื่องไมตี้ มอร์ฟฟิน พาวเวอร์เรนเจอร์
== ดูเพิ่ม ==
คาร์ล
คิม
ชอย
พระครูประกาศธรรมวัตร (สาย ปาโมกโข)

หลวงปู่สาย ปาโมกโข เดิมชื่อสาย บุตะเคียน เกิดเมื่อวันที่ 5 ตุลาคม พ.ศ. 2483 ณ บ้านตะเคียนตะวันตก ตําบลปรือใหญ่ อําเภอขุขันธ์ จังหวัดศรีสะเกษ ปัจจุบันคือตำบลตะเคียนราม อำเภอภูสิงห์ จังหวัดศรีสะเกษ บิดาชื่อนายพรหม บุตะเคียน มารดาชื่อนางเว็ด บุตะเคียน เรียนจบชั้นประถมศึกษาปีที่ 4 หลวงปู่สายบรรพชาเป็นสามเณรเมื่อปี พ.ศ. 2500 ที่วัดปราสาทใต้ ตำบลห้วยเหนือ (ปัจจุบันคือตำบลห้วยใต้) อำเภอขุขันธ์ จังหวัดศรีสะเกษ พักจำพรรษาที่วัดตะเคียนราม ในระหว่างที่บวชเป็นสามเณรอยู่นั้นมีความเพียรพยายามหาความรู้เช่นศึกษาบทสวดเจ็ดตำนาน ศึกษาคัมภีร์ใบลานอักษรขอม จนสามารถอ่านออกเขียนได้จนแตกฉาน
หลวงปู่สาย ปาโมกโข อุปสมบทเป็นพระภิกษุ เมื่อปี พ.ศ. 2503 ณ พัทธสีมาวัดปราสาทใต้ ตำบลห้วยเหนือ อำเภอขุขันธ์ จังหวัดศรีสะเกษ โดยมีพระครูโสภิธรรมขันธ์ (เอี้ยง ภคุโณ) วัดกลางขุขันธ์ เป็นพระอุปัชฌาย์ หลังจากอุปสมบทได้กลับมาจำพรรษาอยู่ที่วัดตะเคียนราม หลวงปู่สาย ปาโมกโข ได้ศึกษาวิชาอาคมจากอาจารย์จอมขมังเวทย์ที่เป็นฆราวาสชาวไทยและพระสงฆ์ชาวกัมพูชาและหลวงปู่สรวง เทวดาเดินดิน นอกจากศึกษาวิทยาอาคมแล้ว ท่านยังได้ศึกษาสมถะกรรมฐานและวิปัสสนากรรมฐาน และได้ออกธุดงค์ในสถานที่ต่างๆ ทั้งในประเทศไทยและประเทศกัมพูชา ต่อมาหลวงปู่ได้สร้างเหรียญและวัตถุมงคลหลายรายการเพื่อหาทุนสร้างศาสนวัตถุไว้ในพระพุทธศาสนาซึ่งวัตถุมงคลของหลวงปู่ล้วนเป็นที่กล่าวขานเรื่องประสบการณ์เรื่องแคล้วคลาดและโชคลาภ หลวงปู่สาย  ปาโมกโข ละสังขารเมื่อวันที่ 25 สิงหาคม พ.ศ. 2558 เวลา 02.00 น. สิริอายุ 75 ปี 55 พรรษา ทางวัดได้สร้างมณฑปปราสาทศิลปะขอมเพื่อตั้งสรีระสังขาร และจัดเป็นพิธภัณฑ์แสดงเครื่องอัฐบริขาร ที่วัดตะเคียนราม อำเภอภูสิงห์ จังหวัดศรีสะเกษ โดยเปิดให้ศิษยานุศิษย์เข้ากราบสรีระสังขารทุกวัน
==อ้างอิง==
พระสงฆ์
คิม

คิม (Park) อาจหมายถึง
== บุคคล ==
=== ชื่อ ===
คิม (ชื่อ) - ชื่อต้นของบุคคล
=== นามสกุล ===
คิม (นามสกุล) รวมถึง
* คิม (นามสกุลเกาหลี) - นามสกุลของชาวเกาหลี
* คิม ของเวียดนาม มาจากจิน (นามสกุลจีน)
=== ตัวละครในบันเทิงคดี ===
คิม กียุล - ตัวละครจากการ์ตูน ลา ฟลอร่า โรงเรียนป่วนก๊วนเจ้าหญิง
คิม คัพฮวาน - ตัวละครจากเกม เดอะคิงออฟไฟท์เตอร์ส
คิม พอสสิเบิล - ตัวละครจากการ์ตูน คิม พอสสิเบิล
แวนด้า คิม - ตัวละครจากการ์ตูน ล่าขุมทรัพย์สุดขอบฟ้า
คิม มิน-จี - ตัวละครจากการ์ตูน Hello Jadoo หนูชื่อจาดู
คิม ฮยุน-วู - ตัวละครจากการ์ตูน ชินบิ หอพักอลเวง
โคจิโร

โคจิโร อาจหมายถึง
== บุคคล ==
ซาซากิ โคจิโร
== ตัวละครในบันเทิงคดี ==
โคจิโร ตัวละครจากเรื่อง เบรฟเฟนเซอร์ มุซะชิเด็น
ซาซากิ โคจิโร (มหาศึกคนชนเทพ) ตัวละครจากเรื่อง มหาศึกคนชนเทพ
โคจิโร่ (โปเกมอน) ตัวละครจากเรื่อง โปเกมอน
โคจิโร่ เมอร์ด๊อก ตัวละครจากเรื่องกัน ดั้มซี้ด
เฮียวงะ โคจิโร่ ตัวละครจากเรื่อง กัปตันซึบาสะ เจ้าหนูสิงห์นักเตะ
คาเนมากิ โคจิโร่ ตัวละครจากเรื่อง 2 สิงห์ พลิกตำนานพิฆาตอสูร
== ในสื่อ ==
ภูติลม โคจิโร่
== ดูเพิ่ม ==
มูซาชิ
ชื่อภาษาญี่ปุ่น
มารี

มารี สามารถหมายถึง
มารี (ชื่อ) - ชื่อต้นของบุคคล
มาริเอะ (ชื่อญี่ปุ่น) - ชื่อต้นของบุคคล
มารี อ็องตัวแน็ต - ราชินีแห่งฝรั่งเศส
== ตัวละครในบันเทิงคดี ==
มารี (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
มารี (เอาชีวิตรอดซีรีส์) - ตัวละครจากเรื่องเอาชีวิตรอด
ครูมารี กีมาร์ - ตัวละครจากเรื่องลา ฟลอร่า โรงเรียนป่วนก๊วนเจ้าหญิง
มารี แกงค์เกอร์ - ตัวละครจากเรื่องเอ็ด เอ็ดด กับ เอ็ดดี้
มารี มิโอลนีร์ - ตัวละครจากเรื่องโซลอีทเตอร์
== ดูเพิ่ม ==
แมรี
คนอีสาน

คนอีสาน (ຄົນອີສານ; အီသန် လူမျိုး) หรือ ชาวอีสาน หรือ ชาวไทยภาคตะวันออกเฉียงเหนือ หรือ ชาวไทยภาคอีสาน เป็นกลุ่มชาติพันธุ์-ภูมิภาคในภาคตะวันออกเฉียงเหนือ ("อีสาน") ที่มีประชากรประมาณ 22 ล้านคน ชื่ออื่น ๆ ของกลุ่มชนนี้ได้แก่ ไท(ย)อีสาน, ไท(ย)ลาว, ลาวอีสาน หรือ อีสานลาว โดยอยู่ในกลุ่มชนชาวไทเหมือนกับคนไทยภาคกลาง (ชาวสยาม) และชาวลาว
ในความหมายกว้าง ๆ ทุกคนที่มาจาก 20 จังหวัดในภาคตะวันออกเฉียงเหนืออาจเรียกเป็น คนอีสาน ส่วนในความหมายแคบกว่า คำนี้สื่อเฉพาะผู้มีเชื้อชาติลาวที่เป็นประชากรส่วนใหญ่ในพื้นที่ส่วนใหญ่ของภูมิภาค หลังการก่อกบฏที่ล้มเหลวใน พ.ศ. 2369 ทำให้เกิดการบังคับถ่ายโอนประชากรผู้มีเชื้อชาติลาวจำนวนมากมายังภาคอีสาน หลังการแยกภาคอีสานออกจากอาณาจักรของลาวในอดีต การบูรณาการเข้ากับรัฐชาติไทยและนโยบาย"การแผลงเป็นไทย"ของรัฐบาล พวกเขาพัฒนาเอกลักษณ์ประจำภูมิภาคให้แตกต่างไปจากทั้งชาวลาวในประเทศลาวและชาวไทยในภาคกลางของประเทศไทย การบูรณาการเอกลักษณ์นี้เข้ากับเอกลักษณ์ประจำชาติไทยเริ่มขึ้นประมาณ พ.ศ. 2443 แล้วเพิ่มความเข้มข้นมากขึ้นในช่วงสมัยฟาสซิสต์ ตลอดไปถึงช่วงสงครามเย็น และยังคงมีอยู่ในปัจจุบัน ถึงแม้ว่าใน พ.ศ. 2554 ทางการไทยยอมรับอัตลักษณ์ลาวให้กับสหประชาชาติ แม้แต่ในช่วงสูงสุดของสงครามเย็น ระดับการบูรณาการสิ่งนี้ยังคงอยู่ในระดับสูงมาก โดยวัดจากการแสดงออกถึงความรู้สึกชาตินิยม แม้แต่ปัจจุบัน ชาวอีสานเป็นหนึ่งในกลุ่มที่ชาตินิยมที่สุดในประเทศไทย ซึ่งมีความชาตินิยมมากกว่าชาวไทยภาคกลาง ด้วยเหตุนี้ ในช่วงสูงสุดของ 'สงครามสี' ในประเทศไทยในช่วงปลายคริสต์ทศวรรษ 2000 ถึงต้นคริสต์ทศวรรษ 2010 กลุ่มเสื้อแดงที่มีฐานหลักในภาคอีสาน จึงมิได้เรียกร้องให้มีการแบ่งแยกดินแดน แต่เรียกร้องให้นำประชาธิปไตยกลับมาผ่านการสนับสนุนพรรคเพื่อไทย
ผู้อยู่อาศัยเกือบทั้งหมดในภาคตะวันออกเฉียงเหนือของไทยมีสัญชาติไทย ถึงกระนั้นประชากรส่วนใหญ่ (ประมาณ 80%) มีเชื้อชาติลาวและพูดสำเนียงหนึ่งของภาษาลาวตอนอยู่บ้าน (สำเนียงหลักของภาษาลาวสามภาษาที่พูดกันในภาคตะวันออกเฉียงเหนือของไทยถูกสรุปเป็นภาษาอีสาน) เพื่อหลีกเลี่ยงทัศนคติแบบเหมารวมและการรับรู้ที่เกี่ยวข้องกับคนที่พูดภาษาลาวแบบเสื่อมเสีย พวกเขาส่วนใหญ่จึงเรียกตนเองเป็น คนอีสาน
==ดูเพิ่ม==
ภาคอีสาน
ชาวลาว
ประวัติศาสตร์ภาคอีสาน
ชาวไทยเชื้อสายเขมร
คตินิยมเชื้อชาติในประเทศไทย
== อ่านเพิ่ม ==
Asia Foundation (2019). Thailand's Inequality: Myths & Reality of Isan. The Asia Foundation.
The Isaan Record  (online magazine).
==อ้างอิง==
 
อีสาน
ชาวไท
มาเรีย

มาเรีย สามารถหมายถึง
มาเรีย (ชื่อ) - ชื่อต้นของบุคคล
จักรพรรดินีมาเรีย เทเรซา - จักรพรรดินีแห่งโรมันอันศักดิ์สิทธิ์
== ตัวละครในบันเทิงคดี ==
มาเรีย (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
มาเรีย ซานติอาโก - ตัวละครจากเรื่องเดอะลาวด์เฮาส์และเดอะคาซากรานเด้ส์
มาเรีย โรบอทนิก - ตัวละครจากเรื่องโซนิคเดอะเฮดจ์ฮ็อก
มาเรีย ฟริตซ์ - ตัวละครจากเรื่องผ่าพิภพไททัน
อุชิโรมิยะ มาเรีย - ตัวละครจากเรื่องอุมิเนะโกะโนะนะกุโคะโระนิ
มาเรีย รอส - ตัวละครจากเรื่องแขนกล คนแปรธาตุ
มาเรีย วาเรน - ตัวละครจากเรื่องภารกิจล้างพันธุ์นรก
== ดูเพิ่ม ==
ไคเซอรินมาเรีย
แมรี